Þegar Hekla Björk Hólmarsdóttir fæddist , sjö mínútum á undan tvíburasystur sinni Kötlu , og fjórum vikum fyrir tímann , töldu læknar að hún þyrfti bara að stækka og þyngjast . Annað kom á daginn þegar hún greindist með Goldenhar-heilkennið og alvarlegan hjartagalla . Smám saman kom svo meira í ljós . Hekla Björk prýðir forsíðu jólablaðs Vikunnar . Hekla Björk Hólmarsdóttir fæddist sjö mínútum á undan tvíburasystur sinni Kötlu fjórum vikum fyrir tímann . Tvíburasysturnar Hekla og Katla voru ekki stórar þegar þær fæddust tólfta maí árið 2000 ; Hekla rétt um fjórar merkur og Katla sex . Til að byrja með voru þær settar á aðra af tveimur vökudeildum Landspítalans í hitakassa en síðar voru systurnar færðar niður á hina vökudeildina til að stækka og dafna . Sigríður Rut Stanleysdóttir , móðir Heklu , segist þó hafa séð strax að eitthvað væri ekki eins og það ætti að vera . „ Þær voru ekki fyrstu börn ; við áttum þrjú börn fyrir , og ég hafði bara einhverja tilfinningu fyrir því að eitthvað væri að . Þegar sá Hróðmar hjartalækni koma gangandi eftir ganginum áttaði ég mig undir eins á því að hann væri að koma að tala við mig . Ég sá það á honum að fréttirnar væru alvarlegar . “ Í ljós hafði komið að Hekla var með alvarlegan hjartagalla og henni vart hugað líf . Ljóst var að hún þyrfti að fara sem fyrst til Boston í stóra opna hjartaðaðgerð en hún var of lítil og veikburða til að geta farið strax þótt lægi á . „ Hefur sýnt það og sannað að hún getur flest ef ekki allt sem hún ætlar sér “ „ Ég held að maður eigi ekkert að setja einhvern stimpil á börnin sín . Hekla hefur komið mörgum á óvart og gerir alls konar hluti sem var talið ólíklegt að hún gæti gert . Til dæmis var talið ólíklegt að hún myndi ganga og þegar hún var fimm ára var okkur tjáð af fagaðila að hún sýndi mjög litlar framfarir í tali og það myndi teljast gott ef hennar nánustu myndu skilja hana þegar hún væri orðin fullorðin . En Hekla hefur sýnt það og sannað að hún getur flest ef ekki allt sem hún ætlar sér . “ Þessi síbrosandi og jákvæða unga stúlka keppti í nútímafimleikum á Special Olympics fyrr á árinu og lætur engan segja sér að það sé eitthvað sem hún geti ekki gert . Hún og móðir hennar segja ótrúlega sögu hennar í forsíðuviðtali Vikunnar að þessu sinni .